Algav saade on valminud koostöös Joyce Meyer Teenistuse toetajatega
Aja õlad sirgu, pea üles ning tea, et oled Jumala koda.
Tal on sinuga head plaanid.
Kurat ei suuda seda sinust eemal hoida,
kui tead, kes oled Temas.
IGAPÄEVAELU RÕÕMUD
Isa, täname Sind Sinu Sõna ja imeliste inimeste eest siin paigas.
Palun, et puudutaksid neid, et keegi ei lahkuks siit nii nagu tuli.
Julgusta, kinnita, tervenda, vabasta ja päästa need, kes on kadunud.
Jeesuse nimel, aamen.
Olete kuulnud lugu naisest, kes käis regulaarselt kirikus.
Suletud uste taga oli endaga aga täiesti puntras.
Ta oli kaotanud Jumalalt saadud identiteedi.
Maailmas toimuv on tihti peegeldus sellest, mis toimub vaimulikult.
Tänapäeval on identiteedi vargus tõsine teema.
Nägin kord ühte filmi tüdrukust, kelle identiteet varastati.
Tema elust sai õudusunenägu.
Teda pandi maksma kellegi teise võlgu.
Teda süüdistati asjades, mida ta ei teinud.
Saatan toimib inimestega just samuti.
Ta süüdistab meid kogu aeg.
Tekitab meis tunde, et peame kogu aeg millegi eest tasuma,
kuigi Piibel ütleb, et Jeesus juba maksis kõige eest.
Pead teadma, kes sa oled.
Pead teadma, kus kohast lähtub sinu identiteet.
Identiteedi varguste teema on muutunud nii tõsiseks,
et inimesed kindlustavad end identiteedi varguste vastu.
Kuid hea uudis on see, et Jeesus on meie identiteedi kindlustus.
Vaimulikus mõttes.
Ava oma süda ja võta tänane sõna vastu.
Usun, et nii paljud ei tea, kes nad on.
Nad kogevad maailma ja inimeste poolt pinget
olemaks need, keda teised soovivad neid olevat.
Vahel sattume segadusse, kui meil on palju erinevaid rolle.
Usun, et meie ühiskonnas on identiteedi epideemia.
See toob suhetesse nii palju probleeme.
Inimesed ei suhtle avatud ja ausal tasandil.
Nii palju on lihalikku käitumist.
Tehakse asju, mida arvatakse, et teised ootavad.
Tõde on selles, et Jumal ei aita sul olla keegi teine kui ainult sina ise.
Kas kuulsid mind?
Jumal ei aita sul olla keegi teine, kui vaid sina ise.
Ta ei taha, et oleksid inimestele meeldija.
Mitte, et me ei taha üldse inimestele meeldida.
Vahe on selles,
kas tahad normaalsel viisil inimestele meeldida,
või tahad nii väga meeldida,
et nad hakkavad sind lõpuks manipuleerima ja kontrollima,
kuna pead teiste heaolu olulisemaks iseenda omast
ja oled seetõttu ise õnnetu.
Tihti teeb see ka Jumala õnnetuks.
Sa pole võimeline ütlema "ei", kui seda tarvis,
kui sa ei tea, kes sa oled Kristuses.
Nii paljud inimesed käivad kirikus ja püüavad kõiki reegleid järgida,
kuid nad ei meeldi iseendale.
Nad tunnevad süüd ja hukkamõistu, elades häbis ja süüs.
Kirikus käimine ja reeglite järgimine ei vabasta sind.
Pead tundma Kristust ja Tema ülestõusmisväge.
Pead teadma, kes oled Temas. Tundma oma identiteeti Temas.
Iga inimene, kes on Kristuses, on uus loodu.
Sinu sisemuses on uus loodu.
Kõik vana on möödas ja kõik on saanud uueks.
Joosua viiendas peatükis räägitakse sellest,
kuidas Joosua püüab rahvast Jeerikosse viia.
Jumal kuulutas, et nendelt peavad langema Egiptuse sidemed.
Sa ei saa maad vallutada, kui ahelad su ümbert pole langenud.
Need on häbi, süü ja läbikukkuja tunded.
Vaadates maailmas ringi, on enamus inimesi nendega seotud.
Jeesus suri, et sa saaksid neist vabaks.
Et võiksid elada kui uus loodu.
Me ei taha ainult laulda sellest, vaid seda ka välja elada.
Tahame seda nautida ja et see oleks reaalsus me eludes.
Kas keegi saab aamen öelda?
On siin kedagi, kes tahab enda suhtes paremini tunda?
On siin kedagi, kes on süü all ning võrdlemas end teistega?
Oled kogu aeg ennast teistega võrdlemas ja võistlemas.
Mul olid selles vallas suured probleemid,
aga nüüd olen neist vaba.
Kurat jälestab kõige rohkem seda, kes teab oma identiteeti Kristuses.
Ta vihkab inimest, kes on kindel.
Kurat vihkab inimest, kes on kindel.
Sa saad olla kindel Jeesuses Kristuses.
Efeslastele 1. Vaatame täna mitmeid kirjakohti.
Pane neid hästi hoolega tähele.
Alustame Efeslastele 1:3.
"Kiidetud olgu Jumal ja meie Issanda Jeesuse Kristuse Isa,
kes meid on taevast õnnistanud kõige vaimuliku õnnistusega Kristuses."
Kõik öelge: Kristuses.
Seal ei öelda, et Ta võib seda teha või teeb tulevikus.
Ta on meid juba õnnistanud Kristuses.
Me ei vaja, et Jeesus veel midagi meie heaks teeks.
Peame vaid uskuma seda, mida Ta juba on teinud.
Peame uskuma, et see kuulub meile just nüüd.
Isegi siis, kui me ei näe seda oma eludes ilmnevat.
Peame uskuma, et see kuulub meile just nüüd. Vaimulikult on see meie.
Kui jätkame uskumist, siis saame seda ka näha.
Jumalal on hea plaan sinu jaoks.
Mitte kellegi teise jaoks, vaid sinu jaoks.
Jumalal on head plaanid sinu lastega.
Jumal tahab, et saaksid jõukaks ja tunneksid end hästi.
Ta tahab, et oleksid loov.
Piibel ütleb, et oled pea, mitte saba.
Võid võlgu anda, mitte ise teistelt laenama.
Kuidas kõlab?
Sina pead seda uskuma.
Pead õppima seda, kuidas Jumalaga nõustuda.
Aamos 3:3
"Kas kaks kõnnivad koos, ilma et oleksid ühel nõul?"
Pead olema ühel meelel.
Õpi, kuidas olla Jumalaga ühel meelel ja mida Jumala Sõna ütleb.
Mitte seda, kuidas tunned ja mida teised ütlevad.
Mitte seda, mida sina mõtled või mida maailm mõtleb.
Peame seadma Jumala Sõna üle kõige.
Kui Piibel ütleb, et olen õnnistatud kõigi õnnistustega,
siis olengi õnnistatud kõigi õnnistustega.
Näed, et kasutatame Kristuses olemise fraasi väga palju.
Kuidas saab inimene Kristusesse?
Väga lihtne. Siis, kui võtad Kristuse oma Päästjana vastu,
siis kui usud siiralt Temasse ja sellesse,
et Ta suri sinu pattude eest, makstes sinu võlad
ja sa oled saanud andeks ja puhtaks.
Ta valmistab sulle Taevas igavest elupaika.
Sel hetkel, kui seda kõike usud, oledki Piibli kohaselt Temas.
Ja Tema on sinus.
Sinust saab kodu Jumalale.
Huvitav, kui palju peame seda kuulma, enne kui vaimustume?
Sa Oled Jumala tempel, Jumala kodu. Ta elab sinus.
Ta teeb sind võimeliseks tegema kõike, mida pead siin maailmas tegema.
"Suudan kõik Kristuses, kes teeb mind vägevaks!" Aamen?
"Kristuses oled õnnistatud kogu vaimuliku õnnistusega.
Ta on meid ise valinud."
Mul on hea meel, et Jumal ei pea mind lihtsalt taluma
nagu Tal poleks muud võimalust.
Jumal tuli eesmärgiga sinu juurde. Imeline.
Teda ei üllata sinu käitumine. Jumal teadis sinust kõike.
Teab kõiki tegusid, mida oled teinud.
ja kõiki rumalaid asju, mida oled öelnud.
Iga viga, mida oled teinud.
Ja Ta näeb ka häid asju.
Ta nägi neid juba enne, kui sul oli võimalus neid teha.
Mida Ta ütles Jeremijale, kui Ta kutsus teda teenistusse?
"Ma kudusin ja vormisin sind su emaüsas.
Tean ja tunnen sind ning sa oled minu valitud tööriist."
Jumal teeb nii. Ta valib ja kasutab meid mitte sellepärast,
et oleme selle välja teeninud, vaid et Tema on armastav ja lahke.
Ta leiab, et saab meiega midagi teha oma suures plaanis.
Kas keegi vaimustub sellest täna?
Naeran, kui näen, milliseid inimesi Jumal kokku paneb ja kasutab.
See on ikka täiega naljakas.
Bänd Delirious on reisinud meiega ja esinenud meie koosolekutel.
Nende esilaulja Martin Smith jagas, et ta kukkus muusikatunnis läbi.
Tüdrukule, kes sätib mu juukseid, kirjutas õpetaja raporti:
"Debooral on probleeme kääridega."
Olin ise lähedal inglise keele tunnis läbikukkumisele.
Ma ei saanud grammatikale pihta. Tahtsin vaid rääkida.
Mind ei huvitanud need erinevad vormid ja ajad.
Tahtsin vaid rääkida.
Sain hindeks D, millega sain aine siiski läbi.
Seal me siis olime.
Laulja, kes kukkus muusikas läbi ja naine, kes jutlustab
ning kes oleks peaaegu inglise keeles läbi kukkunud.
See on hämmastav. Kas keegi saab öelda: hämmastav?
See on hämmastav, kui Jumala Vaim tuleb meie üle
ja muudab meid täiesti teistsuguseks inimeseks,
kasutades meid oma auks.
Ütlesin juba varem, et uhkuse vaim takistab meid.
Kui hakkame mõtlema, et asi on meis, mitte Jumalas.
Või et oleme seda kõike väärt.
Või kui Jumal meid kasutab,
hakkame endast liiga hästi arvama ja vaatame teistele ülalt alla.
Jumal valis sind ühe eesmärgiga.
Ta valis sind.
"Ta valis meid enda jaoks välja, justkui oleksime Tema omad."
Ütle: Kristuses.
"Ta valis meid enne maailma rajamist,
et oleksime Tema ees pühad ja Talle eraldatud,
süüta ja armastuses Tema ees."
Efeslastele 1:4 laiendatud tõlge.
Oleme jamas, kui sellest aru ei saa.
Tõde on selles, et Kristuses juba olemegi kõik need asjad.
Kristuses näeb ta sind süüta.
Jumal ei näe sind sinuna, vaid Kristuses.
Kui palvetame Jeesuse nimel, siis Piibli laiendatud tõlge ütleb,
et siis esitleme Jumala ees Kristust sellisena nagu Ta on.
Kui palvetad Jumala ees, siis sa ei esinda ennast.
Enne koosolekut palvetasin teie eest.
Ma ei taha palvetada, kui tean, et Ta ei vasta ega kuule.
Ütlesin Jumalale, et usun, et Ta tegutseb täna, kui palvetame.
Palvetasime lihtsaid usupalveid.
Palvetasime, et inimesed saaksid terveks, vabaks
ja kogeks läbimurdeid finantsides.
Asi pole minus, et mina palvetan vägevaid palveid.
Mul on kindlus Jeesuse nimes.
Kui kasutan seda nime, siis iga põlv peab nõtkuma maa peal.
Asi pole meis.
Asi pole selles, mida me suudame teha või oleme teinud.
Asi on selles, et oleme Kristuses ja teame, mida see tähendab.
Vajame rohkem ilmutust sellest, mida tähendab Kristuses olemine.
Kõik öelgu: Kristuses.
Saa sellele pihta. Ta näeb sind ilma süüta, pühana.
Kas teadsid, et oled imeline isik?
Ole enda suhtes Kristuses põnevil.
Efeslaste 1:7 (laiendatud piiblitõlge)
"Temas on meil lunastus tema vere läbi,
üleastumiste andekssaamine,
eksimuste ja puuduste katmine."
Heldekene! Sa ei kuulnud mind.
Temas on meil lunastus. Meid on vaenlase käest tagasi ostetud.
Kuulume Jumalale ja kuradil pole meiega mingit pistmist.
Kui kurat hakkab sulle su puudusi ette lugema,
siis täna teda ja vasta,
et oled nüüd veelgi enam Jumala armastusest lummatud
ja sellest, et Ta aktsepteerib sind sellisena nagu oled.
"Vabastus ja pääste läbi Tema vere, pattude andestus ja lunastus
ning eksimuste ja puuduste katmine.
Mitte seetõttu, et me seda vääriks,
vaid tänu Tema rikkustele ja armule ning erilisele soosingule."
Efeslaste 1:11 "Temas oleme Jumala pärand
ja saanud osa Tema pärandist. Me oleme Jeesuse kaaspärijad."
Näitan sulle kirjakohti, mis tõestavad, mida Jeesus sai Isa käest
ja mida Ta tahab ka läbi Püha Vaimu sinu elus esile tuua,
tehes seda samm sammult.
Sa pärid kõik selle, mida Jeesus oma surmaga Isa käest sai.
Ära käi enam ringi, rääkides endast ainult halba.
Ärgu olgu su pea enam norus ega ära ole täis enesehaletsust.
Ära ole masenduses ega võrdle end kogu aeg teistega.
Ära võistle enam teistega.
Aja pea püsti, õlad sirgu ja tea, et oled Jumala pesapaik.
Et Tal on head plaanid su jaoks
ja kurat ei saa sind sellest vägevast elust eemale hoida.
Kui sa vaid tead, kes sa Jumalas oled.
Temas. Temas. Temas.
Pean seda rõhutama, sest asi pole sinus.
Kui ütleme, et oleme Jumala õigsus, siis oleme seda Kristuses.
Iseendana oleme vaid jamades.
Üks naine just ütles, et Tennessee on nagu üks suur segadus.
Meie näeme, et see on igal pool nii. Ka Timbaktus, kus käisime.
Tõde on selles, et ilma Temata pole me mitte midagi.
Jeesus ütles, et ilma Temata ei saa me midagi teha.
Meil endal pole väärtust
ja meie head teod ei saa meile taevasse kohta osta.
Me ei saa välja teenida ega olla ise piisavalt head,
et küündida Jumala pühadusele.
Kuid saame olla Kristuses ja sõltuda täielikult Temast.
Kõik öelgu: Kristuses.
Usun, et siin on inimesi, kellel pole seda ilmutust olnud.
Usun, et palju on neid, kes vaatavad televiisorist.
Oled väga õnnetu. Sul pole rahu ega rõõmu.
Arvad, et oled Jumalat kogenud, kuid sa pole seda teinud.
Tegelikult oled kogenud mingit religiooni.
See on sind alt vedanud.
Jeesus ei surnud selleks, et sul oleks religioon.
Ta suri, et sul oleks läbi Tema suhe Jumalaga.
Kogu asi on suhtes.
Jumal armastab sind.
See on hinge jaoks tervendav pomm.
See tervendab sinu elus kõik katkised kohad.
See, et Jumal sind armastab ja Ta teeb seda tingimusteta.
Sa ei saa seda välja teenida ega peatada Tema armastust.
Nii paljud inimesed ei võta seda vastu ning see ei saa neile ka head teha.
Tõde on selles, et kui sa ei usu seda, mida täna kuuled,
isegi, kui see on tõde ja selle eest on tasutud,
siis see pole tõde sinu jaoks.
See on tõde, kuid kui sa seda ei usu, siis sa ka ei koge seda.
Läbi usu saame Jumala käest kõik asjad.
Läbi selle, kui usume, mida Piibel ütleb.
Piibel ütleb, et me ei muganduks selle maailmaga,
vaid muutuks uuendades oma meeli.
Hetkel aitan sul oma meeli uuendada.
Ütlen sulle samu asju mitmel erineval viisil.
See uuendab sinu meeli.
Kiskudes maha mõttekõrgistused, mida kurat on ehitanud.
Valgus tuleb sinu mõistuse pimedatesse kohtadesse.
Paljud lähevat siit koju ning hakkavad mõtlema.
"Kristuses? Kas on võimalik, et mul on väärtus?
Kas on võimalik, et Jumal tõesti armastab mind
ja võtab mind sellisena nagu olen?"
Kui sa seda usud, siis pole sul muud teha kui hõisata.
Efeslastele 1:11
"Temas, kelles meiegi oleme saanud pärijaiks,
kes selleks enne oleme määratud selle kavatsust mööda,
kes kõik teeb oma tahtmise nõu järgi."
Jumal on rohkem kontrollimas asju, kui seda arvame.
Piibel ütleb, et kõik toimub Tema tahte kohaselt.
"Temas olete ka teie sellest ajast peale,
mil te saite kuulda tõe sõna, oma pääste evangeeliumi.
Ja olete kinnitatud tõotatud Püha Vaimu pitseriga."
Sinu peal on pitser, mida sa oma silmaga ei näe.
Kuid kurat näeb seda.
Seal on kirjas: "Jumala omand, käed eemale!"
Meid on reserveeritud Püha Vaimu poolt.
Maailm ei saa meist jagu,
sest oleme reserveeritud kuni lunastuse viimse päevani.
See läheb aina paremaks. Mulle nii meeldib see.
"Vaim on meie tagatis, garantii."
Kogu see värk tuleb garantiiga.
Kui miski ei toimi, siis saan oma garantiid kasutada.
"Oota natukene, kurat,
mul on garantii Pühalt Vaimult, kes tegutseb minu elus."
Kurat ütleb: "Sa ei käitu nii nagu oleksid päästetud.
Mina küll ei näe, et Jumal täidab su vajadusi. Vaata oma finantse.
Ära räägi mulle sellest tervenemisest - tead ju küll, kuidas ennast tunned.
Ära räägi soosingust. Sulle ei sünni kunagi midagi head!
Kui Jumal sind nii palju armastab, miks on su elu siis nii sassis?"
Siis pead võtma oma Piibli ja vastama, et sul on garantii.
Siin, Efeslastele 1:13.
Olen Püha Vaimuga kinnitatud.
Salm 14. Püha Vaim on garanteerinud mulle vabastuse.
Ja kuigi ma seda veel ei näe, on see siiski minu poole teel.
Palgapäev on tulemas!
Kust me leiame oma väärtuse ja eesmärgi?
Mitte maailmast.
Roomlastele 12:2 on tähtis kirjakoht, mida sageli tsiteerime:
"Ärge muutuge selle maailma sarnaseks.
Ärge käituge nende moodi.
Vaid muutuge oma meeleuuendamise teel."
Maailma inimesed leiavad oma väärtuse positsioonist,
tiitlitest, haridusastmest, ametite rohkusest nimesildil.
Ma ei ole hariduse vastu. See on imeline.
Tiitel saab olla austuseks, kui see on antud õigel viisil.
Kuid see kõik ei tee sind teistest paremaks.
Nii palju on inimesi, kellel ei olnud võimalust neid saada.
Neil polnud raha. Võib-olla polnud nad ka piisavalt targad.
Ka see on OK.
Jumal valib selle maailma nõrgad ja rumalad, tehes seda eesmärgiga.
Mõned inimesed on liiga targad, nii et Jumal ei saagi neid kasutada.
Nad ei oska muutuda väikeseks lapseks ja lihtsalt uskuda.
Ma ei tegele eriti nende tiitlitega.
Kui käin jutlustamas, küsitakse ikka, kuidas mind esitleda?
Pastor, piiskop, vaimulik, õde?
Vastan, et olen vaid Joyce.
Piibel õpetab Efeslastele 1:4, et Jumal valis meid endale.
See on nii lohutav. Mõtle sellele. Oled eriline. Tal on eriline plaan.
Pole olemas suuremat identiteeti, kui olemine Kristuses.
Paljudelt on nende identiteet varastatud.
Nad ei tea, kes nad on.
Nad kannatavad, kui võrdlevad end pidevalt teistega ja võistlevad nendega.
Imeline on teada, kes sa oled Kristuses.
Täna pakume sulle 4CD õpetust "Tea, kes oled Kristuses".
See on väga oluline.
Jumala tundmise kõrval on see teadmine oluline.
Kui sa ei tea, kes oled Kristuses, siis sa ei ole ka kindel ega rahus.
Tänan sind vaatamast ja soovin, et sul oleks hea päev Kristuses.
Mul oli võimalus minna J.Meyeri teenistusega linna peale.
Jagasime lastele seljakotte ja muud vajalikku,
et veidigi kergendada nende elu.
Joyce Meyer Teenistus teeb selliseid asju üle maailma.
Mulle meeldis olla osa sellest.
Sa oled siin
Kas tead, kes oled?
Naised, olete Jumala meistriteos.
Seetõttu peame ka naistekonverentsi "Armasta elu",
et võiksite tuhandete teiste naistega nautida Jumala imelist armastust.
Erinevad muusikud...
...ja kõnelejad.
Täpsem info naistekonverentside kohta Joyce Meyeri kodulehelt.
Usu meid - Sa oled Jumala meistriteos!
Me ei saa alahinnata harjumuste jõudu oma eludes.
Alguses kujundame harjumusi ja harjumused kujundavad meid.
Mul on uus raamat
"Uusi harjumusi luues murrame vanad harjumused"
Halvad harjumused lahkuvad, kui loome uusi.
Jumala abiga saad lõpetada halvad harjumused,
nautides elus uut edu.
Hangi juba täna minu raamat.
Mis maailmas ometi toimub?
Saa teada, klikkides järgneval kodulehel...
Üheskoos toidame näljaseid, riietame vaeseid,
kuulutame rahvastele evangeeliumi.
Võta meiega ühendust, külastades meie kodulehekülge.
Saada oma palvesoove, tutvu materjalide ja graafikutega.
Hakka meie partneriks, et üheskoos jagada Kristuse armastust üle maa.
Tõlge: Anne-Ly Roos
Nähtud saade valmis koostöös Joyce Meyer Teenistuse toetajatega